
Betegtájékoztató: Információk a felhasználó számára
Covercard 5 mg/5 mg tabletta

Covercard 5 mg/10 mg tabletta

Covercard 10 mg/5 mg tabletta

Covercard 10 mg/10 mg tabletta

perindopril-arginin / amlodipin

Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.

· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További kérdéseivel forduljon kezelőorvosához, gyógyszerészéhez vagy a gondozását végző egészségügyi szakemberhez.

· Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha a betegsége tünetei az Önéhez hasonlóak.

· Ha Önnél bármilyen mellékhatás jelentkezik, tájékoztassa erről kezelőorvosát, gyógyszerészét vagy a gondozását végző egészségügyi szakembert. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.
A betegtájékoztató tartalma:

1. Milyen típusú gyógyszer a Covercard és milyen betegségek esetén alkalmazható?

2. Tudnivalók a Covercard szedése előtt

3.
Hogyan kell szedni a Covercardot?

4.
Lehetséges mellékhatások

5.
Hogyan kell a Covercardot tárolni?

6.
A csomagolás tartalma és egyéb információk

1.
Milyen típusú gyógyszer a Covercard és milyen betegségek esetén alkalmazható?
A Covercard a magasvérnyomás-betegség (hipertónia) kezelésére és/vagy az egyensúlyban lévő szívkoszorúér-betegség (az az állapot, amikor a szív vérellátása csökkent vagy megszűnt) kezelésére szolgál.

Azok a betegek, akik már szednek perindoprilt és amlodipint külön-külön tabletták formájában, kaphatják a Covercardot, amely mindkét hatóanyagot tartalmazza.

A Covercard két hatóanyag kombinációjából áll, a perindoprilból és az amlodipinből.

A perindopril egy ACE- (angiotenzin-konvertáló enzim) gátló. Az amlodipin egy kalcium-antagonista (amely az úgynevezett „dihidropiridinek” gyógyszerosztályához tartozik). Együttes hatásuk nyomán a vérerek kitágulnak és ellazulnak, azért, hogy a vér könnyebben tudjon áramlani rajtuk keresztül, és ezáltal az Ön szívének könnyebb legyen fenntartani a megfelelő véráramlást.

2.
Tudnivalók a Covercard szedése előtt
Ne szedje a Covercardot

· ha allergiás a perindoprilre vagy bármely más ACE-gátlóra, illetve az amlodipinre vagy bármely más kalcium-antagonistára vagy a gyógyszer (6. pontban felsorolt) egyéb összetevőjére.

· ha több mint 3 hónapos terhes (a terhesség korai szakaszában is jobb kerülni a Covercard szedését, lásd „Terhesség és szoptatás”),

· ha Ön korábban ACE-gátló-kezelés kapcsán az alábbi tüneteket tapasztalta: nehézlégzés, arc- vagy nyelvduzzanat, intenzív viszketés vagy súlyos bőrkiütések – illetve ha Ön vagy a családjából bárki hasonló tüneteket észlelt bármely más körülmények között (angioödémának nevezett állapot),
· ha cukorbetegségben szenved vagy károsodott a veseműködése és aliszkirén hatóanyag-tartalmú vérnyomáscsökkentő gyógyszert kap,
· ha Önnél a bal szívfélből a vér kiáramlása akadályozott (főütőér- (aorta-) szűkület) vagy szív eredetű sokk esetén (az az állapot, amikor a szív nem tud elegendő vért szállítani a testbe), 

· ha vérnyomása súlyosan alacsony (hipotónia),
· ha Önnél heveny szívinfarktust követően szívelégtelenség lép fel,
· amennyiben Ön művese-kezelésben, vagy bármilyen más vérszűrő eljárásban részesül. Az alkalmazott berendezéstől függően lehet, hogy a Covercard-kezelés nem megfelelő Önnek,
· amennyiben olyan vesebetegségben szenved, amikor a vese vérellátása csökkent (veseartéria‑szűkület).

· ha szívelégtelenség kezelésére szakubitrilt és valzartánt tartalmazó gyógyszert szed vagy korábban szedett, mivel ilyenkor fokozott a kockázata az angioödéma (hirtelen fellépő duzzanat a bőr alatt, olyan területen, mint például a torok) kialakulásának (lásd a „Figyelmeztetések és óvintézkedések” és az „Egyéb gyógyszerek és a Covercard” című részeket).
Figyelmeztetések és óvintézkedések
Az Covercard szedése előtt beszéljen kezelőorvosával, gyógyszerészével vagy a gondozását végző egészségügyi szakemberrel, ha a felsorolt állapotok közül bármelyik vonatkozik Önre:
· hipertrófiás kardiomiopátia (szívizombetegség) vagy veseartéria-sztenózis (a vesét vérrel ellátó verőér szűkülete),

· szívelégtelenség,
· súlyos vérnyomás-emelkedés (hipertenzív krízis),
· bármely más szívbetegség,

· májbetegségek,

· vesebetegségek, illetve ha Ön művese-kezelésben (dialízis) részesül,

· ha a vérében túlzottan magas az aldoszteron nevű hormon szintje (primer aldoszteronizmus),

· kollagén-érbetegség (a kötőszövet betegsége) mint például szisztémás lupusz eritematózusz vagy szkleroderma,

· cukorbetegség,

· ha Ön korlátozott sóbevitelű diétán van vagy káliumtartalmú sópótlásban részesül (a vér kálium tartalmának a megfelelő egyensúlya alapvető jelentőségű),

· ha Ön időskorú és az adagját növelni kell,
· ha Ön a következő, magas vérnyomás kezelésére szolgáló gyógyszerek bármelyikét szedi:

-
angiotenzin II-receptor-blokkoló (ARB) (zartánok néven is ismertek – például valzartán, telmizartán, irbezartán), különösen akkor, ha cukorbetegséggel összefüggő vesebetegségben szenved.

-
aliszkirén.

Kezelőorvosa rendszeresen ellenőrizheti az Ön veseműködését, vérnyomását és az elektrolitszinteket (pl. kálium) a vérében. 

Lásd még a „Ne szedje a Covercardot” pontban szereplő információkat.
· ha Ön az alábbi gyógyszerek bármelyikét szedi, az angioödéma kockázata Önnél megemelkedett:

-
racekadotril (a hasmenés kezelésére szolgáló gyógyszer),

-
szirolimusz, everolimusz, temszirolimusz és egyéb gyógyszerek, amelyek az mTOR‑gátlóknak nevezett gyógyszerek csoportjába tartoznak (a beültetett szervek kilökődésének elkerülésére vagy daganatos betegség kezelésére használják),
-
szakubitril (valzartánnal kombinációban elérhető gyógyszer), tartósan fennálló szívelégtelenség kezelésére.
-
linagliptin, szaxagliptin, szitagliptin, vildagliptin vagy más, az úgynevezett gliptinek csoportjába tartozó gyógyszer (cukorbetegség kezelésére alkalmazott gyógyszerek).
· ha Ön feketebőrű, magasabb lehet az angioödéma kialakulásának veszélye Önnél és előfordulhat, hogy ez a gyógyszer kevésbé hatékonyan csökkenti az Ön vérnyomását, mint a nem-feketebőrű betegekét.

Angioödéma:

ACE-gátlóval, köztük Covercad-dal kezelt betegek esetében angioödéma (egy súlyos allergiás reakció, amely az arc, az ajkak, a nyelv és a torok duzzanatával jár, és ami légzési vagy nyelési nehézséget okozhat) kialakulását jelentették. Ez a kezelés ideje alatt bármikor megjelenhet. Ha a fenti tünetek bármelyikét észleli, hagyja abba a Covercard szedését és azonnal forduljon orvoshoz. Lásd 4. pont.

Beszéljen kezelőorvosával, ha úgy gondolja, hogy terhes vagy fennáll Önnél a terhesség lehetősége. A Covercard tabletta alkalmazása korai terhességben nem javasolt, a 3. hónap után pedig tilos szedni, mert ebben az időszakban súlyosan károsíthatja a magzatot (lásd a „Terhesség és szoptatás” című részt).
Ha Ön Covercardot szed, ugyancsak tájékoztassa kezelőorvosát vagy az egészségügyi személyzetet, ha Ön:
· általános anesztézia és/vagy nagyobb műtéti beavatkozás előtt áll, 

· nemrég hasmenésben vagy hányással járó betegségben szenvedett,

· LDL-aferezis (a koleszterin géppel történő eltávolítása a véréből) előtt áll,

· deszenzibilizáló kezelés előtt áll annak érdekében, hogy a méh- vagy darázscsípés allergiáját mérsékeljék.

Gyermekek és serdülők

A Covercard adása nem javasolt gyermekeknek és serdülőknek.
Egyéb gyógyszerek és a Covercard
Tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről.

Kerülendő a Covercard egyidejű szedése az alábbi gyógyszerekkel:
· lítium (mánia vagy depresszió kezelésére használják),

· esztramusztin (rákos megbetegedések kezelésére használják),

· káliummegtakarító gyógyszerek (triamteren, amilorid), káliumpótló szerek, vagy káliumot tartalmazó sópótló szerek, vagy egyéb gyógyszerek, amelyek megemelhetik a vér kálium szintjét (mint például a heparin, ami a vérrögök kialakulásának megelőzésére szolgáló gyógyszer; bakteriális fertőzések kezelésére alkalmazott trimetoprim és a ko-trimoxazol, ami trimetoprim/szulfametoxazol néven is ismert),
· szívelégtelenség kezelésére alkalmazott káliummegtakarító gyógyszerek (eplerenon és spironolakton napi 12,5 mg–50 mg közötti adagban);

A Covercard-kezelést befolyásolhatják egyéb gyógyszerek. Lehet, hogy kezelőorvosának meg kell változtatnia a gyógyszerek adagját, és/vagy egyéb óvintézkedéseket tehet. Feltétlenül tájékoztassa kezelőorvosát, amennyiben az alábbi gyógyszerek valamelyikét szedi, mert ez különleges elővigyázatosságot igényelhet:
· egyéb, magas vérnyomás kezelésére szolgáló gyógyszerek, ideértve az angiotenzin II‑receptor‑blokkolót (ARB), aliszkirént (lásd még a „Ne szedje a Covercardot” és a „Figyelmeztetések és óvintézkedések” pontok alatti információt) vagy a vízhajtókat (olyan gyógyszerek, amelyek fokozzák a vesék által termelt vizelet mennyiségét) is,

· gyógyszerek, melyeket leggyakrabban a hasmenés kezelésére (racekadotril) alkalmaznak, vagy a beültetett szervek kilökődésének gátlására használnak (szirolimusz, everolimusz, temszirolimusz és egyéb olyan gyógyszerek, amelyek az mTOR-gátlóknak nevezett gyógyszerek csoportjába tartoznak). Lásd a „Figyelmeztetések és óvintézkedések” szakaszt,

· szakubitril/valzartán (tartósan fennálló szívelégtelenség kezelésére alkalmazott gyógyszer). Lásd a „Ne szedje a Covercardot” és a „Figyelmeztetések és óvintézkedések” című részt,

· fájdalomcsillapításra szedett nem-szteroid gyulladásgátló szerek (pl. ibuprofén) vagy nagy dózisú acetilszalicilsav, ami a fájdalom csillapítására és a láz csökkentésére, valamint a véralvadás megelőzésére használt számos gyógyszerben jelen lévő hatóanyag,
· cukorbetegség kezelésére szolgáló gyógyszerek (mint pl. inzulin),

· pszichés betegségek (mint pl. depresszió, szorongás, skizofrénia, stb.) kezelésére szolgáló gyógyszerek (pl. triciklusos antidepresszánsok, antipszichotikumok, imipraminszerű antidepresszánsok, neuroleptikumok),

· autoimmun betegségekben és transzplantáció után használt immunszuppresszánsok (olyan gyógyszerek, amelyek mérséklik a szervezet védekező mechanizmusának a működését) – pl. ciklosporin, takrolimusz,
· trimetoprim és ko-trimoxazol (fertőzések kezelésére használt szer),

· allopurinol (köszvény kezelésére szolgál)

· prokainamid (szabálytalan szívműködés kezelésére szolgál),

· vazodilatátorok, ideértve a nitrátokat is (olyan gyógyszerek, amelyek tágítják a vérereket),

· efedrin, noradrenalin vagy adrenalin (alacsony vérnyomás, sokk vagy asztma kezelésére használt gyógyszerek),

· baklofén vagy dantrolén (infúzió) – mindkettőt izommerevség kezelésére használják olyan betegségekben, mint pl. a szklerózis multiplex; a dantrolént alkalmazzák még malignus hipertermiában (tünetei: nagyon magas láz és izommerevség) is anesztézia mellett,

· bizonyos antibiotikumok, mint pl. rifampicin, eritromicin, klaritromicin (baktériumok által okozott fertőzések kezelésére),
· közönséges orbáncfű − Hypericum perforatum (depresszió kezelésére alkalmazott gyógynövény)
· szimvasztatin (koleszterinszint-csökkentő gyógyszer),

· epilepszia kezelésére szolgáló gyógyszerek, mint pl. karbamazepin, fenobarbitál, fenitoin, foszfenitoin, primidon,

· itrakonazol, ketokonazol (gombás fertőzések kezelésére szolgáló gyógyszerek),

· a megnagyobbodott prosztata kezelésére szolgáló alfa-blokkolók, mint pl. prazozin, alfuzozin, doxazozin, tamszulozin, terazozin,

· amifosztin (rákos megbetegedéseknél alkalmazott gyógyszeres, illetve sugárterápia mellékhatásainak megelőzésére, illetve mérséklésére szolgál),

· kortikoszteroidok (különféle betegségek kezelésére – ideértve a súlyos asztmát és a reumatoid artritiszt – használatosak),

· aranysók, különösen intravénásan adagolva (reumatoid artritisz tüneti kezelésére szolgál),

· ritonavir, indinavir, nefenavir (úgynevezett proteáz-gátlók a HIV kezelésére).

A Covercard egyidejű bevétele étellel és itallal

A Covercardot étkezés előtt kell bevenni.
A Covercard szedése során ne fogyasszon grépfrútot vagy gréprútból készült italt. A grépfrút és a grépfrútdzsúz fogyasztása után megemelkedhet a vérben az amlodipin hatóanyag szintje, ami előre nem láthatóan fokozhatja a Covercard vérnyomáscsökkentő hatását.
Terhesség és szoptatás és termékenység
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer szedése előtt beszéljen kezelőorvosával vagy gyógyszerészével.

Terhesség

Ha úgy gondolja, hogy terhes (vagy teherbe eshet), közölje ezt kezelőorvosával. 

Az orvosa valószínűleg azt fogja javasolni, hogy hagyja abba a Covercard szedését a teherbe esést megelőzően, vagy amint kiderül, hogy terhes, és azt fogja javasolni, hogy váltson más gyógyszerre a Covercard helyett.

A Covercard alkalmazása a terhesség első három hónapja alatt nem javasolt, a terhesség negyedik hónapjától kezdve pedig kifejezetten tilos, mivel a terhesség 3. hónapja után szedve súlyosan károsíthatja a magzatot.

Szoptatás

Az amlodipinről kimutatták, hogy kis mennyiségben kiválasztódik az anyatejbe. Szóljon kezelőorvosának, ha szoptat, vagy a közeljövőben szoptatni fog. A Covercard szoptató anyák számára nem ajánlott, és orvosa valószínűleg más kezelésre fog áttérni, amikor Ön szoptatni szeretne, különösen, ha a baba újszülött, vagy koraszülött.

A készítmény hatásai a gépjárművezetéshez és a gépek kezeléséhez szükséges képességekre

A Covercard befolyásolhatja a gépjárművezetéshez és a gépek kezeléséhez szükséges képességeket. A kezelés alatt jelentkező hányinger, szédülés, fáradtság vagy fejfájás esetén, ne vezessen gépjárművet és ne kezeljen gépeket, azonnal keresse fel kezelőorvosát.
A Covercard laktóz-monohidrátot (tejcukor) tartalmaz
Amennyiben kezelőorvosa korábban már figyelmeztette Önt, hogy bizonyos cukrokra érzékeny, keresse fel orvosát, mielőtt elkezdi szedni ezt a gyógyszert.

3.
Hogyan kell szedni a Covercardot?

A gyógyszert mindig a kezelőorvosa vagy gyógyszerésze által elmondottaknak megfelelően szedje. Amennyiben nem biztos az adagolást illetően, kérdezze meg kezelőorvosát vagy gyógyszerészét.

Gyógyszerét egy pohár vízzel, lehetőség szerint mindennap ugyanabban az időpontban, reggel étkezés előtt vegye be. Kezelőorvosa dönt az Önnek megfelelő dózis felől. Ez rendszerint naponta egy tabletta lesz.

A Covercardot általában olyan betegeknek rendelik, akik már szedik a perindoprilt és az amlodipint külön-külön tabletta formájában.

Alkalmazása gyermekeknél és serdülőknél

Alkalmazása nem javasolt gyermekeknél és serdülőknél.

Ha az előírtnál több Covercardot vett be

Ha Ön túl sok tablettát vett be, lépjen kapcsolatba a legközelebbi kórházzal vagy azonnal tájékoztassa kezelőorvosát. Túladagolás esetén a legvalószinűbb következmény az alacsony vérnyomás, amely szédülést vagy ájulást okozhat. Amennyiben ez előfordul, a fekvő testhelyzet felemelt lábakkal segíthet.

Folyadékfelhalmozódás alakulhat ki a tüdejében (tüdőödéma), ami nehézlégzést okozhat. Ez a gyógyszer bevétele után akár 24-48 órával is kialakulhat.

Ha elfelejtette bevenni a Covercardot

Fontos, hogy gyógyszerét mindennap bevegye, mert a rendszeres kezelés hatékonyabb. Mindazonáltal, ha elfelejtett bevenni egy adag Covercardot, a következő dózist a szokott időben vegye be. Ne vegyen be kétszeres adagot a kihagyott adag pótlására.

Ha idő előtt abbahagyja a Covercard szedését

Tekintettel arra, hogy a Covercarddal folytatott kezelés általában egész életen át tart, beszéljen kezelőorvosával, mielőtt abbahagyja a tabletta szedését.
Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát, gyógyszerészét vagy a gondozását végző egészségügyi szakembert.

4.
Lehetséges mellékhatások
Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Ha az alábbi tünetek bármelyikét észleli, azonnal hagyja abba a készítmény szedését, és haladéktalanul értesítse kezelőorvosát:
· hirtelen zihálás, mellkasi fájdalom, légszomj, légzési nehézség, 

· a szemhéj, arc vagy ajkak duzzanata, 

· a nyelv és a torok duzzanata, ami jelentős légzési nehézséget okoz, 

· súlyos bőrreakciók beleértve a súlyos bőrkiütést, csalánkiütést, egész testre kiterjedő bőrkipirulást, súlyos viszketést, a bőr felhólyagosodását, hámlását, duzzanatát, nyálkahártya‑gyulladást (Stevens(Johnson-szindróma, toxikus epidermális nekrolízis) vagy egyéb allergiás reakciók, 

· súlyos szédülés vagy ájulás,

· szívinfarktus, szokatlanul gyors szívverés, szívritmuszavar, vagy mellkasi fájdalom,
· hasnyálmirigy-gyulladás, ami rossz közérzettel társuló súlyos hasi és hátfájdalmat okoz. 

Az alábbi nagyon gyakori és gyakori mellékhatásokról számoltak be. Ha a felsoroltak bármelyike problémát okoz Önnek, vagy egy hétnél tovább fennáll, forduljon kezelőorvosához:

· Nagyon gyakori mellékhatások (10-ből több mint 1 beteget érinthet): ödéma (folyadék‑visszatartás).

· Gyakori mellékhatások (10-ből legfeljebb 1 beteget érinthet): fejfájás, szédülés, aluszékonyság (különösen a kezelés kezdetén), forgó jellegű szédülés, zsibbadás vagy bizsergés a végtagokban, látászavarok (beleértve a kettős látást), fülzúgás (hangok érzékelése a fülekben), szívdobogásérzés, forróság vagy melegség érzése az arcon, (kipirulás), szédülékenység az alacsony vérnyomás miatt, köhögés, légszomj, émelygés (hányinger), hányás, hasi fájdalom, ízérzészavarok, emésztési zavar, székelési szokások megváltozása, hasmenés, székrekedés, allergiás reakciók (mint pl. bőrkiütések, viszketés), izomgörcsök, fáradtság, gyengeség, bokaduzzanat (perifériás ödéma).
Az alábbi egyéb mellékhatásokról számoltak be. Ha a felsoroltak bármelyike súlyossá válik, vagy ha a betegtájékoztatóban fel nem sorolt bármilyen mellékhatást tapasztal, forduljon kezelőorvosához vagy gyógyszerészéhez:
· Nem gyakori mellékhatások (100-ból legfeljebb 1 beteget érinthet): hangulatváltozások, szorongás, depresszió, álmatlanság, alvászavarok, remegés, ájulás, fájdalomérzés kiesése, szabálytalan szívverés, orrnyálkahártya-gyulladás (orrdugulás vagy orrfolyás), hajhullás, vörös foltok a bőrön, a bőr elszíneződése, hátfájdalom, ízületi fájdalom, izomfájdalom, mellkasi fájdalom, vizeletürítési zavar, fokozott vizelési inger az éjszaka folyamán, gyakoribb vizeletürítés, fájdalom, rossz közérzet, hörgők görcsös szűkülete (mellkasi szorítás, zihálás és légszomj), szájszárazság, angioödéma (tünetei: fulladás, arc- vagy nyelvduzzanat), csoportosan jelentkező hólyagok szerte a bőrön, veseproblémák, impotencia, fokozott verejtékezés, az egyik fehérvérsejttípus számának növekedése (eozinofília), férfiaknál kellemetlen érzés az emlőben vagy emlőduzzanat, súlygyarapodás vagy súlycsökkenés, szapora szívverés, vérerek gyulladása (vaszkulitisz), fényérzékenység, láz, elesés, eltérések a laboratóriumi vizsgálati leletekben: magas káliumszint a vérben, ami a kezelés felfüggesztésekor visszafordítható, alacsony nátriumszint a vérben, nagyon alacsony vércukorszint (hipoglikémia) cukorbetegeknél, a vér urea szintjének emelkedése, a vér kreatinin szintjének emelkedése. 
· Ritka mellékhatások (1000-ből legfeljebb 1 beteget érinthet): akut veseelégtelenség, sötét színű vizelet, hányinger vagy hányás, izomgörcsök, zavartság és görcsrohamok, ezek az úgynevezett nem megfelelő antidiuretikushormon-termelés szindróma (SIADH) tünetei lehetnek, csökkent vizeletürítés vagy a vizeletürítés megszűnése; a pikkelysömör rosszabbodása, eltérések a laboratóriumi vizsgálati leletekben: a májenzimek szintjének emelkedése, magas bilirubinszint a vérben.
· Nagyon ritka mellékhatások (10 000-ből legfeljebb 1 beteget érinthet): szív- és érrendszeri rendellenességek (anginás roham, szívinfarktus, szélütés), eozinofiliás tüdőgyulladás (a tüdőgyulladás egy ritka formája), a szemhéj, az arc vagy az ajkak duzzanata, a nyelv és a torok duzzanata, ami jelentős légzési nehézséget okoz, súlyos bőrreakciók beleértve a súlyos bőrkiütést, csalánkiütést, egész testre kiterjedő bőrkipirulást, súlyos viszketést, a bőr felhólyagosodását, hámlását, duzzanatát, nyálkahártya-gyulladást (Stevens(Johnson‑szindróma), eritéma multiforme (egy olyan bőrkiütés, amely gyakran kezdődik az arcon, karokon, lábakon vörös, viszkető foltokkal), fényérzékenység, vérkép-rendellenességek, mint a fehérvérsejtek és vörösvértestek számának csökkenése, alacsonyabb hemoglobinszint, alacsonyabb vérlemezkeszám, vérrendellenességek, hasnyálmirigy-gyulladás, ami rossz közérzettel társuló súlyos hasi és hátfájdalmat okoz, megváltozott májműködés, májgyulladás (hepatitisz), a bőr sárga elszíneződése (sárgaság), májenzim-emelkedés, ami befolyásolhatja néhány orvosi vizsgálat eredményét, hasi felfúvódás (gasztritisz), megváltozott érzékelés, ami gyengeséget, bizsergést vagy zsibbadást okozhat, az izomtónus kóros fokozódása, ínyduzzanat, túl sok cukor a vérben (hiperglikémia).

Nem ismert gyakoriságú mellékhatások (a gyakoriság a rendelkezésre álló adatokból nem állapítható meg): remegés, merev testtartás, maszkszerű arc, lassú mozdulatok és csoszogó, kiegyensúlyozatlan járás, az ujjak vagy lábujjak elszíneződése, zsibbadása és fájdalma (Raynaud-jelenség).

Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát, gyógyszerészét vagy a gondozását végző egészségügyi szakembert. Ez a betegtájékoztatóban fel nem sorolt bármilyen lehetséges mellékhatásra is vonatkozik. 
A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. 

A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.

5.
Hogyan kell a Covercardot tárolni?

A gyógyszer gyermekektől elzárva tartandó!

A dobozon és a tartályon feltüntetett lejárati idő (EXP:) után ne szedje ezt a gyógyszert. A lejárati idő az adott hónap utolsó napjára vonatkozik.

A nedvességtől való védelem érdekében a tartályt tartsa jól lezárva. Az eredeti csomagolásban tárolandó. Ez a gyógyszer nem igényel különleges tárolási hőmérsékletet.
Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.

6.
A csomagolás tartalma és egyéb információk
Mit tartalmaz a Covercard?
· A készítmény hatóanyagai: perindopril-arginin és amlodipin-bezilát.
Covercard 5 mg/ 5 mg tabletta

5 mg perindopril-arginin (megfelel 3,395 mg perindoprilnek) és 5 mg amlodipin (megfelel 6,935 mg amlodipin-bezilátnak) tablettánként.

Covercard 5 mg/ 10 mg tabletta

5 mg perindopril-arginin (megfelel 3,395 mg perindoprilnek) és 10 mg amlodipin (megfelel 13,870 mg amlodipin-bezilátnak) tablettánként.

Covercard 10 mg/ 5 mg tabletta

10 mg perindopril-arginin (megfelel 6,790 mg perindoprilnek) és 5 mg amlodipin (megfelel 6,935 mg amlodipin-bezilátnak) tablettánként.

Covercard 10 mg/ 10 mg tabletta

10 mg perindopril-arginin (megfelel 6,790 mg perindoprilnek) és 10 mg amlodipin (megfelel 13,870 mg amlodipin-bezilátnak) tablettánként.

· Egyéb összetevők, segédanyagok: laktóz-monohidrát, magnézium-sztearát (E 470B), mikrokristályos cellulóz (E 460), vízmentes kolloid szilícium-dioxid (E 551).

Milyen a Covercard külleme és mit tartalmaz a csomagolás?
A Covercard 5 mg/5 mg tabletták fehér, pálcika alakú, 8,5 mm hosszú és 4,5 mm széles tabletták, egyik oldalukon 5/5 jelzéssel, másik oldalukon [image: image1.png]¥



 jelzéssel ellátva.

A Covercard 10 mg/5 mg tabletták fehér, háromszög alakú, 9,5 mm×8,8 mm×8,8 mm méretű tabletták, egyik oldalukon 10/5 jelzéssel, másik oldalukon [image: image2.png]¥



 jelzéssel ellátva.

A Covercard 5 mg/10 mg tabletták fehér, négyszögletű, 8 mm hosszú és 8 mm széles tabletták, egyik oldalukon 5/10 jelzéssel, másik oldalukon [image: image3.png]¥



 jelzéssel ellátva.

A Covercard 10 mg/10 mg tabletták fehér, kerek, 8,5 mm átmérőjű tabletták egyik oldalukon 10/10 jelzéssel, másik oldalukon [image: image4.png]¥



 jelzéssel ellátva.

5 db, 7 db, 10 db, 14 db, 20 db, 28 db, 30db, 50 db, 56 db, 60 db, 84 db, 90 db, 100 db, 120 db vagy 500 db filmtabletta tartályban és dobozban.

Nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja

Egis Gyógyszergyár Zrt. 

1106 Budapest, Keresztúri út 30-38.
Gyártók
1.
Les Laboratoires Servier Industrie

905 route de Saran

45520 Gidy – Franciaország

2.
Servier (Írország) Industries Ltd

Gorey Road

Arklow – Co. Wicklow – Írország

3.
Anpharm Przedsiebiorstwo Farmaceutyczne S.A.

Ul. Annapol 6B

03-236 Warsaw – Lengyelország

4.
Egis Gyógyszergyár Zrt.

9900 Körmend, Mátyás király u. 65.

Magyarország

Ezt a gyógyszert az Európai Gazdasági Térség tagállamaiban az alábbi neveken engedélyezték:
	Franciaország
	Perindopril arginine /Amlodipine Servier

	Lettország
	Perindopril arginine /Amlodipine Servier

	Magyarország
	COVERCARD

	Olaszország
	REAPTAN


OGYI-T-20572/01 
(Covercard 5 mg/5 mg tabletta 
30×)

OGYI-T-20572/02 
(Covercard 5 mg/10 mg tabletta 
30×)

OGYI-T-20572/03 
(Covercard 10 mg/5 mg tabletta 
30×)

OGYI-T-20572/04 
(Covercard 10 mg/10 mg tabletta 
30×)

A betegtájékoztató legutóbbi felülvizsgálatának dátuma: 2022. július

